CELEX: 32010D0344
Language: lt
Date: 1276560000000
Title: 2010/344/CFSP: 2010 m. birželio 15 d. Politinio ir saugumo komiteto sprendimas BiH/16/2010 dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje skyrimo

22.6.2010   
            
            
               LT
            
            
               Europos Sąjungos oficialusis leidinys
            
            
               L 155/33
            
         POLITINIO IR SAUGUMO KOMITETO SPRENDIMAS BiH/16/2010
   2010 m. birželio 15 d.
   dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje skyrimo
   (2010/344/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:
   
               (1)
            
            
               Generaliniam sekretoriui-vyriausiajam įgaliotiniui ir NATO Generaliniam sekretoriui pasikeitus laiškais atitinkamai 2004 m. rugsėjo 28 d. ir 2004 m. spalio 8 d., Šiaurės Atlanto Taryba sutiko, kad Jungtinių pajėgų vadovybės Neapolyje štabo viršininkas taptų ES vadovybės padalinio Neapolyje vadovu.
            
         
               (2)
            
            
               ES operacijos vadas rekomendavo Jungtinių pajėgų vadovybės Neapolyje štabo viršininką generolą leitenantą Leandro DE VICENTI paskirti ES vadovybės padalinio Neapolyje vadovu Europos Sąjungos karinei operacijai Bosnijoje ir Hercegovinoje.
            
         
               (3)
            
            
               ES karinis komitetas pritarė šiai rekomendacijai.
            
         
               (4)
            
            
               Pagal Bendrųjų veiksmų 2004/570/BUSP 6 straipsnį Taryba įgaliojo Politinį ir saugumo komitetą atlikti ES karinės operacijos politinę priežiūrą ir strategiškai jai vadovauti.
            
         
               (5)
            
            
               Pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus.
            
         
               (6)
            
            
               2002 m. gruodžio 12–13 d. Kopenhagos Europos Vadovų Taryba priėmė deklaraciją, nustatančią, kad „Berlin Plus“ susitarimai ir reikalavimas juos įgyvendinti bus taikomi tik toms ES valstybėms narėms, kurios yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,
            
         PRIĖMĖ ŠĮ SPRENDIMĄ:
   1 straipsnis
   Generolas leitenantas Leandro DE VICENTI skiriamas ES vadovybės padalinio Neapolyje vadovu Europos Sąjungos karinei operacijai Bosnijoje ir Hercegovinoje.
   2 straipsnis
   Šis sprendimas įsigalioja 2010 m. birželio 15 d.
   
      Priimta Briuselyje 2010 m. birželio 15 d.
      
         
            Politinio ir saugumo komiteto vardu
         
         
            Pirmininkas
         
         C. FERNÁNDEZ-ARIAS
      
   
   
      (1)  OL L 252, 2004 7 28, p. 10.